techiaith/cofnodycynulliad_en-cy huggingface dataset:
English: I've seen branch closures in my own constituency as well over the years. I know that, in even branches in Bridgend town itself, the patronage has dropped quite considerably because the reasons for people going to the bank are few in number now compared to years ago. Now, internet banking services are not of themselves a solution. As the Member rightly points out, there are people who either can't or don't feel comfortable using electronic services, and provision must be made for them. To my mind, if this is done properly and people can access the same services through the post office, that will give them access to a wide range of branches. It'll also help with the sustainability of post offices, because I know that they receive a commission for providing those banking services, and the post offices do provide a way of ensuring that services continue for those people who use them. I have been told by banks that there will be more closures at some point in the future - nothing specific, but it's just the trend that they have seen thus far. HSBC were the last to resist that trend - they kept their branches open longer than most in some parts of Wales - but it's absolutely crucial that services are not lost to people and that they are provided by the alternative means of the post office.
Welsh: Rwyf wedi gweld canghennau yn cau yn fy etholaeth fy hun hefyd dros y blynyddoedd. Gwn, hyd yn oed mewn canghennau yn nhref Pen-y-bont ei hun, bod nifer y defnyddwyr wedi gostwng yn eithaf sylweddol gan fod y rhesymau i bobl fynd i'r banc yn brin erbyn hyn o'i gymharu â blynyddoedd yn ôl. Nawr, nid yw gwasanaethau bancio ar y rhyngrwyd yn ateb ynddynt eu hunain. Fel y mae'r Aelod yn ei nodi'n gywir, ceir pobl sydd naill ai'n methu neu nad ydynt yn teimlo'n gyfforddus yn defnyddio gwasanaethau electronig, ac mae'n rhaid darparu ar eu cyfer nhw. Yn fy marn i, os caiff hyn ei wneud yn iawn ac y gall pobl gael mynediad at yr un gwasanaethau drwy'r swyddfa bost, bydd hynny'n rhoi mynediad iddynt at ystod eang o ganghennau. Bydd hefyd yn helpu gyda chynaliadwyedd swyddfeydd post, oherwydd gwn eu bod yn derbyn comisiwn am ddarparu'r gwasanaethau bancio hynny, ac mae'r swyddfeydd post yn cynnig ffordd o sicrhau bod gwasanaethau'n parhau i'r bobl hynny sy'n eu defnyddio. Rwyf wedi cael fy hysbysu gan fanciau y bydd mwy o ganghennau'n cau ar ryw adeg yn y dyfodol - dim byd penodol, ond dyna'r duedd y maen nhw wedi ei gweld hyd yn hyn. HSBC oedd yr olaf i wrthsefyll y duedd honno - fe wnaethon nhw gadw eu canghennau ar agor yn hwy na'r mwyafrif mewn rhai rhannau o Gymru - ond mae'n gwbl hanfodol nad yw gwasanaethau'n cael eu colli i bobl a'u bod yn cael eu darparu gan ddull amgen y swyddfa bost.
English: A statement by Lloyd's Bank this week that they intend to shrink a number of bank branches is concerning in a number of ways, particularly in terms of the job cuts that that is bound to lead to, and the erosion in the face-to-face counter service available, but we could also take a positive view of the announcement in part, because what we seem to be seeing is the bank adapting in response to changes in customer habits, rather than taking the step, which has appeared far too easy for them in the past, to close branches. Does the First Minister agree with me that we should urge the banks to adapt rather than close, and that's best for our high streets in Wales, and that we should seek to use all legislative and regulatory tools possible in order to urge them to do that?
Welsh: Mae datganiad Banc Lloyd's yr wythnos yma eu bod nhw'n bwriadu shrincio nifer fawr o ganghennau banciau yn bryderus mewn sawl ffordd, wrth gwrs, yn arbennig o ran y cwtogiadau mewn swyddi mae hynny'n sicr o'i olygu a'r erydiad yn y gwasanaeth cownteri wyneb yn wyneb. Ond mi allwn ni hefyd gymryd agwedd gadarnhaol tuag at y cyhoeddiad yn rhannol, o ran mai'r hyn rydym ni'n ei weld ydy'r banc yn addasu fel ymateb i newidiadau yn arferion cwsmeriaid, yn hytrach na chymryd y cam sydd wedi ymddangos yn llawer rhy hawdd iddyn nhw yn y gorffennol, sef cau canghennau. A ydy'r Prif Weinidog yn cytuno â mi mai pwyso ar y banciau i addasu yn hytrach na chau sydd orau er mwyn y stryd fawr yng Nghymru ac y dylid chwilio i ddefnyddio pob arf deddfwriaethol a rheoleiddiol posib er mwyn pwyso arnyn nhw i wneud hynny?
English: I don't believe that it's possible to use legislation to change the situation, but I do agree with him that banks should think of every alternative apart from closure - that should be the very final option, rather than the first option, because, of course, the service is lost to the high street. If that's not possible, then it's crucial that the banks deal with the post office so the services can continue in the post office, but we wouldn't wish to see the closure of branches as a priority for the banks.
Welsh: Nid ydw i'n credu bod modd deddfwriaethol i newid y sefyllfa, ond rwy'n cytuno â fe ynglŷn â'r ffaith y dylai'r banciau feddwl am bopeth ond cau - taw cau dylai fod yr opsiwn diwethaf, nid yr opsiwn cyntaf, o achos y ffaith, wrth gwrs, fod y gwasanaeth yn cael ei golli ar y stryd fawr. Os nad yw hynny'n bosib, mae e'n hollbwysig, felly, fod y banciau yn delio â swyddfa'r bost er mwyn bod y gwasanaethau'n gallu parhau yn y swyddfa bost, ond, wrth gwrs, ni fyddem ni'n moyn gweld cau canghennau fel rhywbeth sydd yn flaenoriaeth i'r banciau.
English: First Minister, the NatWest bank, in the last 12 days, has also announced the closure of the Welshpool and Machynlleth branch in my constituency - two very major towns, of course, there, as well. As Hefin David has alluded to, they've done so without any public consultation whatsoever. Now, a public meeting was held last night in Welshpool in this regard, and the post office, as you have mentioned, was also discussed as a potential, but a lot of the issues there revolve around privacy and disability access. Is there actually capacity at the post offices, as well, in some particular locations? Now, as you said, I understand absolutely that this is, of course, an issue, ultimately, for the bank - it's a commercial decision. I have previously raised - and had a fairly positive response from Ministers when calling for the Government to facilitate a discussion with the banks and the Financial Conduct Authority and other partners to explore a community banking model that would see banks share services. I wonder whether this would be something that you'd be willing to explore in more detail.
Welsh: Prif Weinidog, mae banc NatWest, yn y 12 diwrnod diwethaf, wedi cyhoeddi hefyd y bydd canghennau'r Trallwng a Machynlleth yn cau yn fy etholaeth i - dwy dref bwysig iawn, wrth gwrs, yno, hefyd. Fel y mae Hefin David wedi sôn, maen nhw wedi gwneud hynny heb unrhyw ymgynghoriad cyhoeddus o gwbl. Nawr, cynhaliwyd cyfarfod cyhoeddus neithiwr yn y Trallwng ynglŷn â hyn, a thrafodwyd y swyddfa bost, fel yr ydych wedi sôn, fel posibilrwydd hefyd, ond mae llawer o'r problemau yno yn ymwneud â phreifatrwydd a mynediad i bobl anabl. A oes capasiti gwirioneddol yn y swyddfeydd post, hefyd, mewn rhai lleoliadau penodol? Nawr, fel y dywedasoch, rwy'n deall yn llwyr mai mater i'r banc yw hwn, wrth gwrs, yn y pen draw, - penderfyniad masnachol ydyw. Rwyf wedi ei godi o'r blaen - ac wedi cael ymateb eithaf cadarnhaol gan y Gweinidogion wrth alw ar y Llywodraeth i hwyluso trafodaeth gyda'r banciau a'r Awdurdod Ymddygiad Ariannol a phartneriaid eraill i archwilio model bancio cymunedol a fyddai'n arwain at fanciau yn rhannu gwasanaethau. Tybed a fyddai hyn yn rhywbeth y byddech yn fodlon ei archwilio yn fwy manwl.
English: I will consider that. I'll ask the Minister to write to the Member with regard to the proposals that he has made. What we don't want to see is a loss of banking services completely in communities, and there is a danger that, where banks - particularly when they do this very quickly - decide to shut branches, sufficient provision isn't made in the post offices - that they don't leave a cash machine, for example, in a community, so people can't get cash. I know that in Crickhowell, recently, one of the branches closed, but the ATM has remained, which provides some service for local people, although not all services. So, I will ask the Minister to write to the Member in that regard, particularly with regard to the suggestion he makes on community banking.
Welsh: Fe wnaf ystyried hynny. Byddaf yn gofyn i'r Gweinidog ysgrifennu at yr Aelod ynghylch y cynigion y mae wedi eu gwneud. Yr hyn nad ydym eisiau ei weld yw colli gwasanaethau bancio yn gyfan gwbl mewn cymunedau, a cheir perygl, pan fo banciau - yn enwedig pan fyddant yn gwneud hyn yn gyflym iawn - yn penderfynu cau canghennau, nad oes darpariaeth ddigonol yn cael ei gwneud yn y swyddfeydd post - nad ydynt yn gadael peiriant arian, er enghraifft, mewn cymuned, ac felly ni all pobl gael arian parod. Gwn, yng Nghrucywel yn ddiweddar, fod un o'r canghennau wedi cau, ond mae'r peiriant arian wedi aros, sy'n rhoi rhywfaint o wasanaeth i bobl leol, ond nid pob gwasanaeth. Felly, byddaf yn gofyn i'r Gweinidog ysgrifennu at yr Aelod am hynny, yn enwedig o ran yr awgrym y mae'n ei wneud ar gyfer bancio cymunedol.
English: Yes. My most recent visits were to Brussels and Norway, and I plan to visit Gibraltar in the near future.
Welsh: Oes. Roedd fy ymweliadau diweddaraf â Brwsel a Norwy, ac rwy'n bwriadu ymweld â Gibraltar yn y dyfodol agos.
English: I thank the First Minister for that response. Does he have any plans to visit the European Investment Bank in Luxembourg to state Wales's case for future investment by the bank in projects in Wales like Velindre hospital in my constituency and to put the case for the UK to continue as a subscribing partner after we leave the EU?
Welsh: Diolchaf i'r Prif Weinidog am yr ymateb yna. A oes ganddo unrhyw gynlluniau i ymweld â Banc Buddsoddi Ewrop yn Lwcsembwrg i gyflwyno achos Cymru ar gyfer buddsoddiad yn y dyfodol gan y banc mewn prosiectau yng Nghymru fel Ysbyty Felindre yn fy etholaeth i, ac i gyflwyno'r achos i'r DU barhau fel partner tanysgrifio ar ôl i ni adael yr UE?
English: Yes, I can say that a senior-official-level delegation visited the EIB in Luxembourg in October to maintain direct dialogue. The vice-president of the EIB visited Cardiff for a number of meetings on 9 February. But we strongly advocate that the UK should remain a sponsoring partner of the EIB. It doesn't cost anything to the UK; UK contributions loan money, so it's repayable over the terms of those loans. There is no reason, at all, why, in leaving the UK, we cannot remain part of the EIB infrastructure.
Welsh: Oes, gallaf ddweud bod dirprwyaeth dan arweiniad swyddogion lefel uwch wedi ymweld â Banc Buddsoddi Ewrop yn Lwcsembwrg ym mis Hydref er mwyn cynnal deialog uniongyrchol. Ymwelodd is-lywydd y Banc â Chaerdydd ar gyfer nifer o gyfarfodydd ar 9 Chwefror. Ond rydym ni'n argymell yn gryf y dylai'r DU barhau i fod yn bartner nawdd i Fanc Buddsoddi Ewrop. Nid yw'n costio unrhyw beth i'r DU; arian benthyciad cyfraniadau'r DU, felly mae'n ad-daladwy dros gyfnodau'r benthyciadau hynny. Nid oes unrhyw reswm, o gwbl, pam, wrth adael y DU, na allwn aros yn rhan o seilwaith Banc Buddsoddi Ewrop.
English: The next item on the agenda is the business statement and announcement, and I call on the leader of the house, Jane Hutt.
Welsh: Yr eitem nesaf ar ein hagenda ni yw'r datganiad a'r cyhoeddiad busnes, ac rydw i'n galw ar arweinydd y tŷ, Jane Hutt.
English: Diolch, Llywydd. I have three changes to report to this week's business. As promised last week, the First Minister intends to lead a debate this afternoon on the European Union. As such, I will move a motion to suspend the relevant Standing Orders to enable this to take place, which I hope you will support. I've also made some changes to the ordering of today's oral statements. Finally, the debate on tackling poverty through the warm homes programme has been postponed. Business for the next three weeks is shown on the business statement announcement found among the meeting papers available to Members electronically.
Welsh: Diolch, Llywydd. Tri newid sydd gennyf i'w hadrodd i fusnes yr wythnos hon. Fel yr addawyd yr wythnos ddiwethaf, mae'r Prif Weinidog yn bwriadu arwain dadl ar yr Undeb Ewropeaidd y prynhawn yma. Gan hynny, rwy'n gwneud cynnig i atal y Rheolau Sefydlog perthnasol er mwyn caniatáu hynny, ac rwy'n gobeithio y byddwch yn ei gefnogi. Rwyf hefyd wedi gwneud rhai newidiadau i drefn y datganiadau llafar heddiw. Yn olaf, gohiriwyd y ddadl ynglŷn â mynd i'r afael â thlodi drwy gyfrwng y rhaglen cartrefi cynnes. Dangosir busnes y tair wythnos nesaf yn y cyhoeddiad datganiad busnes sydd ymhlith y papurau cyfarfod ar gael i'r Aelodau yn electronig.
English: I wanted to ask a question with regard to whether the Welsh Government are able to make representations to the UK Government with regard to the potential deportation of a family - the Rebwah family - who are currently based in Swansea. There are two families who left Iraq in tragic circumstances. Two of the fathers froze to death on their way, and the mother died. One of the families have had - the orphaned children - a reprieve and they can stay for two and a half years. That has been confirmed as an emergency, so we do welcome that. But the other children have not been allowed to stay, and they are Marwa, who is five years old, Dani, who is 11, and Mohammed, who is 12, along with their mother. They're currently with their uncle, based in Swansea, who is Iraqi but now has British citizenship. He actually went over to the camp that they were in, in Bulgaria, and demanded that he would not leave until they were granted status to come with him to Swansea. So, they have absolutely nothing to go back to, because they were actually in a camp, having fled Iraq, at the worst of the war in Iraq. I understand - of course I understand - the fact that we don't have powers over immigration here, but this family have been put through such a traumatic experience; they're seeking support through our mental health services at the moment because of those traumatic experiences. And I would urge you, as a Government, to support the family in Swansea and to show that by making urgent representations to the UK Government.
Welsh: Rwyf am ofyn a all Llywodraeth Cymru gyflwyno sylwadau i Lywodraeth y DU o ran y posibilrwydd o alltudio teulu - teulu Rebwah - sydd yn byw ar hyn o bryd yn Abertawe. Mae dau deulu wedi gadael Irac dan amgylchiadau trist iawn. Bu farw dau o'r tadau ar eu taith o achos oerfel, a bu farw'r fam. Mae un o'r teuluoedd - y plant amddifad - wedi cael caniatâd i aros am ddwy flynedd a hanner. Cafodd ei gadarnhau yn achos brys, felly rydym yn croesawu hynny. Ond nid yw'r plant eraill wedi cael caniatâd i aros, sef Marwa, sy'n bum mlwydd oed, Dani, sy'n 11, a Mohammed, sy'n 12, ynghyd â'u mam. Maen nhw gyda'u hewythr ar hyn o bryd, yn Abertawe, gŵr o Irac, ond erbyn hyn mae'n ddinesydd Prydeinig. Aeth ef draw i'r gwersyll lle'r oedden nhw, ym Mwlgaria, a mynnodd na fyddai'n gadael nes iddyn nhw dderbyn caniatâd i ddod gydag ef i Abertawe. Felly, nid oes ganddyn nhw ddim byd o gwbl i fynd yn ôl ato, oherwydd roeddent mewn gwersyll mewn gwirionedd, wedi ffoi o Irac, pan oedd y rhyfel yn Irac ar ei waethaf. Rwy'n deall - wrth gwrs fy mod yn deall - y ffaith nad oes gennym bwerau dros fewnfudo yn y fan hon, ond mae'r teulu hwn wedi bod drwyddi mewn dull mor ddirdynnol; maen nhw'n ceisio cefnogaeth gan ein gwasanaethau iechyd meddwl ar hyn o bryd oherwydd y profiadau dirdynnol hynny. A byddwn yn eich annog chi, fel Llywodraeth, i gefnogi'r teulu yn Abertawe a dangos hynny trwy gyflwyno sylwadau ar fyrder i Lywodraeth y DU.
English: Well, as the Member has said, clearly, immigration and asylum policy isn't devolved to the Welsh Government. I really do thank Bethan Jenkins for raising this question, for also sharing with us the plight and circumstances of this family, which we're very sympathetic to, in terms of the circumstances of this case. And, of course, I know that our services, which are available to that family, and to those people affected - to the Rebwah family - will be available. And, of course, this has been noted and shared, and is on the record in terms of your representations.
Welsh: Wel, fel y dywedodd yr Aelod, mae'n amlwg nad yw polisi mewnfudo a lloches wedi ei ddatganoli i Lywodraeth Cymru. Rwy'n diolch i Bethan Jenkins am godi'r cwestiwn hwn, a hefyd am sôn wrthym am gyflwr ac amgylchiadau'r teulu hwn, yr ydym yn cydymdeimlo'n ddwys â nhw, o ran amgylchiadau'r achos hwn. Ac, wrth gwrs, rwy'n gwybod y bydd ein gwasanaethau ni, sydd ar gael i'r teulu hwnnw, ac i'r rhai hynny yr effeithir arnyn nhw - i deulu Rebwah - y byddant ar gael. Ac, wrth gwrs, mae hyn wedi ei nodi a'i fynegi, ac mae eich sylwadau ar gofnod.
English: Last Friday, my constituent, Ronahi Hasan, from Llandaff North, was named as the student journalist of the year at the Wales Media Awards, for a piece she wrote on her homeland of Syria, which was published in the 'Western Mail'. Ronahi came to this country as a refugee in 2008 with her family, with three children. She had to sell her house to pay people smugglers, and it's been a very hard struggle to settle here and make a life for herself and her family in Wales. But, now, the family are British citizens and are making a tremendous contribution to life here in Wales. So, would it be possible to call for a statement about what has happened to the Syrian refugees who have settled here in Wales, which would give us an opportunity to pay tribute to people like my constituent, who have achieved so much? And I know the vast majority of us here in the Assembly would support that.
Welsh: Ddydd Gwener diwethaf cafodd un o'm hetholwyr i, Ronahi Hasan, o Ystum Taf, ei henwi yn fyfyriwr newyddiaduraeth y flwyddyn yng Ngwobrau Cyfryngau Cymru, a hynny am ddarn a ysgrifennodd ar ei mamwlad Syria, a gyhoeddwyd yn y 'Western Mail'. Daeth Ronahi i'r wlad hon yn ffoadures yn 2008 gyda'i theulu, â thri o blant. Roedd yn rhaid iddi werthu ei thŷ i dalu am gael ei smyglo yma, ac mae wedi bod yn frwydr galed iawn iddi ymgartrefu yma a gwneud bywyd iddi hi ei hun a'i theulu yng Nghymru. Ond, erbyn hyn, mae'r teulu yn ddinasyddion Prydeinig ac yn gwneud cyfraniad aruthrol at fywyd yma yng Nghymru. Felly, a gaf i alw am ddatganiad ar yr hyn sydd wedi digwydd i ffoaduriaid o Syria sydd wedi ymgartrefu yma yng Nghymru, a fyddai'n rhoi cyfle i dalu teyrnged i bobl debyg i'm hetholwraig i, sydd wedi cyflawni cymaint? Ac fe wn y byddai'r mwyafrif helaeth ohonom ni yma yn y Cynulliad yn cefnogi hynny.
English: Again, I'm very glad that Julie Morgan has drawn this to our attention, so that we can also congratulate Rohani Hasan from Llandaff North, who was named student journalist of the year at the Wales Media Awards. And, indeed, this is a real opportunity for us today here in this Chamber, in the Senedd, to acknowledge that and recognise that, and I'm sure we will want to read that piece that she wrote on her homeland of Syria. We do know that there are many refugees, including those from Syria, who have overcome remarkable barriers, as well as traumatic events, to successfully make a life for themselves in Wales and contribute to our nation. So, the Cabinet Secretary for Communities and Children did issue a written statement last week, providing an update on refugee resettlement in Wales, and he of course will have heard this exchange today.
Welsh: Unwaith eto, rwy'n falch iawn fod Julie Morgan wedi tynnu ein sylw ni at hyn, er mwyn i ninnau hefyd gael llongyfarch Rohani Hasan o Ystum Taf, a enwyd yn fyfyriwr newyddiaduraeth y flwyddyn yng Ngwobrau Cyfryngau Cymru. Ac, yn wir, mae hwn yn gyfle gwirioneddol i ni heddiw yma yn y Siambr hon, yn y Senedd, i gydnabod hynny a sylweddoli hynny, ac rwy'n siŵr y byddwn yn dymuno darllen y darn a ysgrifennodd ar ei mamwlad Syria. Gwyddom fod llawer o ffoaduriaid, gan gynnwys rhai o Syria, wedi goresgyn rhwystrau enfawr, yn ogystal â digwyddiadau dirdynnol, er mwyn llwyddo i wneud bywyd iddyn nhw eu hunain yng Nghymru a chyfrannu at ein cenedl. Felly, fe gyhoeddodd Ysgrifennydd y Cabinet dros Gymunedau a Phlant ddatganiad ysgrifenedig yr wythnos diwethaf, yn rhoi'r diweddaraf am ailsefydlu ffoaduriaid yng Nghymru, ac wrth gwrs bydd ef wedi clywed y drafodaeth hon heddiw.
English: Cabinet Secretary, Womanby Street is a place famous for live music right across Wales, and I'm sure there are many of us in this Chamber who've had some very late nights in those venues. Many renowned musicians have started their careers in Womanby Street. Now, Wales is a musical nation and music is the heartbeat of Wales. It's also the heartbeat of this city, and we need to encourage live music in Cardiff and across Wales. But the problem is that the current planning regime just doesn't do that, because it allows developments to be built in areas sometimes just next to a live music venue, and then, when a complaint is made, the venue will have to close down. So, you can have a music venue like the one in Womanby Street, there for 35 years. There can be a development next door, a flat can be put in, and that will justify the closure of the live music venue. Now, what we need in Wales is the agent of change principle written into planning law. There's a petition, and I understand that more than 3,000 people have signed it. There's also a statement of opinion, which I've put in, and I would encourage every AM here to sign that. Now, what we need to do is designate places like Womanby Street as cultural centres, which need to be protected through the planning law. The Mayor of London is doing this, so will your Government? Over to you, Minister.
Welsh: Ysgrifennydd y Cabinet, ardal sy'n enwog ledled Cymru am gerddoriaeth fyw yw Stryd Womanby, ac rwy'n siwr fod llawer ohonom yn y Siambr hon wedi treulio rhai nosweithiau hwyr iawn mewn mannau fel hyn. Mae llawer o gerddorion enwog wedi dechrau ar eu gyrfaoedd yn Stryd Womanby. Cenedl gerddorol yw Cymru a cherddoriaeth yw curiad ei chalon. A churiad calon y ddinas hon hefyd, ac mae angen i ni annog cerddoriaeth fyw yng Nghaerdydd a ledled Cymru. Ond y broblem yn syml yw nad ydyw'r gyfundrefn gynllunio bresennol yn gwneud hynny, oherwydd mae'n caniatáu i adeiladau gael eu datblygu weithiau mewn lleoliadau sy'n agos iawn at fan lle ceir cerddoriaeth fyw. Yna, pan fydd rhywun yn cwyno, bydd yn rhaid i'r man hwnnw gau am byth. Felly, gallai man i glywed cerddoriaeth fyw, fel yr un yn Stryd Womanby, fod yno am 35 mlynedd. Gall datblygiad ddigwydd y drws nesaf, gall fflat gael ei gynnwys yn yr adeilad, a bydd hynny'n ddigon i gyfiawnhau cau'r gyrchfan i glywed cerddoriaeth fyw. Nawr, yr hyn sydd ei angen yng Nghymru yw nodi'r egwyddor o asiant newid yng ngeiriad cyfraith cynllunio. Mae 'na ddeiseb, ac rwy'n deall bod mwy na 3,000 o bobl wedi ei llofnodi. Mae 'na ddatganiad barn hefyd, ac rwyf wedi ei chynnwys, a byddwn yn annog pob AC sydd yma i lofnodi'r ddeiseb honno. Nawr, yr hyn sydd angen ei wneud yw dynodi mannau fel Stryd Womanby yn ganolfannau diwylliannol, y mae angen eu diogelu drwy gyfraith cynllunio. Mae Maer Llundain yn gwneud hynny, felly a fydd eich Llywodraeth chi? Drosodd atoch chi, Gweinidog.
English: The Member has drawn attention to the importance of live music in Wales, which, of course, many of us have enjoyed in both public and private venues across Wales, and you draw attention to one here in the capital of Wales, in Cardiff. Indeed, you also say that there is a petition on this issue that's coming forward, and I'm sure the Petitions Committee will handle that and make sure that it is then drawn to our attention.
Welsh: Mae'r Aelod wedi tynnu sylw at bwysigrwydd cerddoriaeth fyw yng Nghymru, y mae llawer ohonom, wrth gwrs, wedi ei mwynhau mewn mannau cyhoeddus a phreifat ledled Cymru, ac rydych yn tynnu sylw at un ohonyn nhw yma yn y brifddinas, yng Nghaerdydd. Yn wir, rydych yn dweud hefyd bod deiseb ynglŷn â'r mater hwn i'w gyflwyno, ac rwy'n siŵr y bydd y Pwyllgor Deisebau yn ymdrin â hynny ac yn gwneud yn siŵr ei fod wedyn yn derbyn ein sylw ni.